VM i landeveissykling 2015

VM i landeveissykling 2015 ble arrangert i Richmond i Virginia, USA 19.–27. september 2015. Det var det 82. verdensmesterskapet i landeveissykling.

Det ble arrangert tolv konkurranser i mesterskapet: landeveis- og temporitt for menn, kvinner, juniorer av begge kjønn og menn i U23-klassen, samt lagtempo for profflag for menn og kvinner. USA ble den beste nasjonen med tre gullmedaljer og åtte medaljer totalt. Av de tre gullmedaljene stod juniorrytteren Chloe Dygert for to, da hun vant begge disiplinene i juniorklassen. Den siste kom i lagtempo for menn, der det amerikanske profflaget BMC Racing Team vant.

I eliteklassen for kvinner gikk de to individuelle gullene til Linda Villumsen fra New Zealand (tempo) og Lizzie Armitstead fra Storbritannia (landeveisritt). Lagtempo for kvinner ble vunnet av det tysklandsbaserte laget Velocio-SRAM.  

På herresiden ble gullene fordelt på seks ryttere fra seks ulike nasjoner: Peter Sagan fra Slovakia vant landeveisrittet i eliteklassen mens hviterussiske Vasil Kiryjenka vant tempoen. U23-rittene ble vunnet av franske Kévin Ledanois (landeveisritt) og danske Mads Würtz Schmidt, mens Felix Gall fra Østerrike vant juniorenes landeveisritt og tyske Leo Appelt tempoen.

Medaljevinnere

Medaljeoversikt

Kandidater 
Da det internasjonale sykkelforbundets (UCI) søknadsfrist utløp 20. februar 2011, hadde tre søkere meldt sin interesse.

 Richmond, Virginia, USA
Richmond meldte sitt kandidatur som vertskapsby på en offisiell pressekonferanse den 21. desember 2010.

 Oman
I 2011 bekreftet Eddy Merckx, i kraft av å være representant for Tour of Oman, at Oman var interessert i å arrangere 2015-mesterskapet. Han ytret sin støtte til søknaden, og det ble indikert at han kunne få en nøkkelrolle i organiseringen av mesterskapet.

 Québec, Québec, Canada
Québec meldte seg på i kampen etter oppfordring fra daværende UCI-president Pat McQuaid. I 2011 track Québec kandidaturet på grunn av for høye arrangørkostnader.

21. september 2011, under VM i København, ble Richmond tildelt mesterskapet.

Referanser

Eksterne lenker 
 

VM i landeveissykling 2015